Document ID: 31999R2740

KOMISSION ASETUS (EY) N:o 2740/1999,
annettu 21 päivänä joulukuuta 1999,
sellaisten käyttäytymistapojen luettelosta, joilla rikotaan vakavasti yhteisen kalastuspolitiikan sääntöjä neuvoston asetuksen (EY) N:o 1447/1999 soveltamista koskevista yksityiskohtaisista säännöistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sellaisten käyttäytymistapojen luettelosta, joilla rikotaan vakavasti yhteisen kalastuspolitiikan sääntöjä 24 päivänä kesäkuuta 1999 annetun neuvoston asetuksen (EY) N:o 1447/1999(1) ja erityisesti sen 2 artiklan 4 kohdan,
sekä katsoo seuraavaa:
1) Jäsenvaltioiden on neuvoston asetuksen (EY) N:o 1447/1999 2 artiklan 1 kohdan mukaisesti ilmoitettava komissiolle jäsenvaltioiden valvontaviranomaisten havaitsemista käyttäytymistavoista, joilla rikotaan vakavasti yhteisen kalastuspolitiikan sääntöjä, sekä niille varatuista hallinnollisista ja oikeudellisista seuraamuksista.
2) On syytä täsmentää ilmoitettavat yksityiskohtaiset tiedot, näiden tiedonantojen aikaväli sekä kyseisten tietojen esitysmuoto.
3) Neuvoston asetuksen (EY) N:o 1447/1999 2 artiklan 2 kohdan mukaisesti komissio toimittaa jäsenvaltioilta saamansa tiedot neuvostolle, Euroopan parlamentille ja neuvoa-antavalle kalatalouskomitealle.
4) On tarpeen täsmentää yksityiskohtaiset säännöt, jotka liittyvät kyseisten tietojen toimittamiseen mainituille elimille.
5) Tässä asetuksessa säädetyt toimenpiteet ovat kalastus- ja vesiviljelyalan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Jäsenvaltioiden on toimitettava komissiolle liitteessä II esitettyjä koodeja käyttäen liitteessä I esitetyn mallin mukainen sähköisessä muodossa oleva ja asiakirjanumerolla varustettu ilmoitus yhteisen kalastuspolitiikan sääntöjen vakavista rikkomisista, jotka jäsenvaltioiden valvontaviranomaiset ovat havainneet, ja joista on tehty ilmoitus, sekä tarkennettava rikkomisen laji asetuksen (EY) N:o 1447/1999 1 artiklassa tarkoitetun luokittelun mukaisesti ja ilmoitettava niiden osatekijät.
2. Niiden on ilmoitettava komissiolle tältä osin aloitettu menettely, tehty (tehdyt) päätös (päätökset) (myös muutoksenhakuasteessa) sekä asetetut seuraamukset.
3. Jäsenvaltioiden on toimitettava nämä tiedot komissiolle, ensimmäisen kerran vuoden 2000 osalta maaliskuun 31 päivään 2001 mennessä, ja tämän jälkeen vuosittain viimeistään maaliskuun 31 päivänä edellisen kalenterivuoden osalta.
4. Jäsenvaltioiden vuotuisen kertomuksen on sisällytettävä jokainen viimeisen vuoden aikana todettu 1 kohdassa tarkoitettu vakava rikkomus ja jokainen aiemmin todettu tapaus, jonka osalta on viimeisen vuoden aikana tehty päätös, joka on muuttanut vallitsevaa oikeustilaa.
5. Jäsenvaltiot ja komissio vahvistavat yhteistyössä asianomaisten tietojen sähköisen toimitusmuodon.
2 artikla
Komissio toimittaa neuvostolle, Euroopan parlamentille ja neuvoa-antavalle kalastuskomitealle 1 artiklan mukaisesti jäsenvaltioilta saaduista tiedoista jäsenvaltiokohtaisen yleiskatsauksen viimeistään kunkin vuoden kesäkuun 1 päivänä.
3 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1999.

Labels: 15
6